ddrg/super_eurlex huggingface dataset:
RÅDETS AFGØRELSE af 26. januar 1998 om Det Europæiske Fællesskabs indgåelse af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Usbekistan på den anden side om handel og handelsanliggender (98/138/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtning:

Det er i afventning af ratifikationen af partnerskabs- og samarbejdsaftalen mellem De Europæiske Fællesskaber og deres medlemsstater og Republikken Usbekistan, undertegnet i Firenze den 21. juni 1996, nødvendigt på Det Europæiske Fællesskabs vegne at godkende interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Usbekistan på den anden side om handel og handelsanliggender -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Usbekistan på den anden side om handel og handelsanliggender sammen med bilagene, protokollen og erklæringerne hertil godkendes herved på Det Europæiske Fællesskabs vegne.

Disse tekster er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne interimsaftalen på Det Europæiske Fællesskabs vegne (2).

Artikel 3

Formanden for Rådet foranstalter på Det Europæiske Fællesskabs vegne den notifikation, der er omhandlet i interimsaftalens artikel 32.

Udfærdiget i Bruxelles, den 26. januar 1998.

På Rådets vegne

R. COOK

Formand

(1) EFT C 14 af 19.1.1998.

(2) Datoen for aftalens ikrafttræden offentliggøres på foranledning af Rådets Generalsekretariat i De Europæiske Fællesskabers Tidende.
RÅDETS AFGØRELSE af 16. december 1997 om indgåelse af protokollen om Fyrstendømmet Monacos tiltrædelse af konventionen om beskyttelse af Alperne (98/118/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Det Europæiske Fællesskab er part i konventionen om beskyttelse af Alperne (Alpe-konventionen) (3);

beskyttelse af Alperne har stor betydning for samtlige medlemsstater, idet Alpernes miljømæssige, økonomiske og sociale problemer går på tværs af grænserne;

Fællesskabet har taget del i forhandlingerne af protokollen om Fyrstendømmet Monacos tiltrædelse af konventionen om beskyttelse af Alperne og har undertegnet den den 20. december 1994;

accept af Alpe-konventionen forudsætter ligeledes accept af protokollen, som udvider konventionens geografiske anvendelsesområde;

Fyrstendømmet Monacos tiltrædelse af Alpe-konventionen gør det lettere at sikre beskyttelse af Alperne i hele Alpeområdet;

Fællesskabet bør derfor godkende protokollen -

TRUFFET FØLGENDE AFGØRELSE:

Artikel 1

Protokollen om Fyrstendømmet Monacos tiltrædelse af konventionen om beskyttelse af Alperne godkendes herved på Fællesskabets vegne.

Protokollens tekst er vedlagt denne afgørelse.

Artikel 2

Formanden for Rådet bemyndiges til at udpege den eller de personer, der har beføjelse til på Fællesskabets vegne at deponere godkendelsesinstrumentet hos Republikken Østrig i henhold til artikel 11, stk. 2, i konventionen.

Udfærdiget i Bruxelles, den 16. december 1997.

På Rådets vegne

J. LAHURE

Formand

(1) EFT C 347 af 18. 11. 1997, s. 7.

(2) EFT C 339 af 10. 11. 1997.

(3) EFT L 61 af 12. 3. 1996, s. 31.
98/134/EF: Kommissionens afgørelse af 3. februar 1998 om udpegelse af medlemmer til Det Rådgivende Energiudvalg oprettet ved afgørelse 96/642/EF



EF-Tidende nr. L 036 af 10/02/1998 s. 0014 - 0015



KOMMISSIONENS AFGØRELSE af 3. februar 1998 om udpegelse af medlemmer til Det Rådgivende Energiudvalg oprettet ved afgørelse 96/642/EF (98/134/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Kommissionens afgørelse 96/642/EF af 8. november 1996 om oprettelse af et rådgivende energiudvalg (1), særlig artikel 4, stk. 1, og ud fra følgende betragtninger: Ved Kommissionens afgørelse 96/642/EF blev der oprettet et rådgivende energiudvalg bestående af 31 medlemmer; medlemmerne af Det Rådgivende Energiudvalg og disses suppleanter skal udpeges af Kommissionen; denne udpegelse bør nu finde sted, efter at Kommissionen har modtaget kandidatforslag fra de europæiske organisationer inden for energisektoren og de europæiske organisationer inden for miljøbeskyttelse til de pladser, der tilkommer repræsentanterne for henholdsvis foretagender inden for energisektoren, energiforbrugerne, sektorens fagforbund og miljøbeskyttelsesorganisationer - TRUFFET FØLGENDE AFGØRELSE: Artikel 1 Følgende udpeges til medlem af Det Rådgivende Energiudvalg: >TABELPOSITION> Artikel 2 Denne afgørelse træder i kraft på tyvendedagen efter offentliggørelsen i De Europæiske Fællesskabers Tidende. Udfærdiget i Bruxelles, den 3. februar 1998. På Kommissionens vegne Christos PAPOUTSIS Medlem af Kommissionen (1) EFT L 292 af 15. 11. 1996, s. 34.
RÅDETS AFGØRELSE af 26. januar 1998 om ændring af fælles holdning 96/635/FUSP vedrørende Burma/Myanmar (98/107/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2,

under henvisning til fælles holdning 96/635/FUSP vedrørende Burma/Myanmar (1), som forlænget ved Rådets afgørelse 97/688/FUSP (2), og

ud fra følgende betragtninger:

Rådet til Genoprettelse af Lov og Orden (SLORC) blev opløst den15. november 1997 og afløst af Rådet for Fred og Udvikling (SPDC) som den højeste styrende instans i Burma/Myanmar;

fælles holdning 96/635/FUSP bestemmer i punkt 5, litra b), nr. i), at der skal indføres et forbud mod udstedelse af indrejsevisum til højtstående medlemmer af SLORC og disses familier; nævnte fælles holdning bør ændres i overensstemmelse med ovenstående -

TRUFFET FØLGENDE AFGØRELSE:

Artikel 1

I punkt 5, litra b), nr. i), i fælles holdning 96/635/FUSP erstattes henvisningerne til Rådet til Genoprettelse af Lov og Orden (SLORC) med henvisninger til Rådet for Fred og Udvikling (SPDC).

Artikel 2

Denne afgørelse offentliggøres i Tidende.

Udfærdiget i Bruxelles, den 26. januar 1998.

På Rådets vegne

R. COOK

Formand

(1) EFT L 287 af 8.11.1996, s. 1.

(2) EFT L 293 af 27.10.1997, s. 1.
KOMMISSIONENS BESLUTNING af 27. januar 1998 om forlængelse af den periode, der omhandles i artikel 15, stk. 2a, i Rådets direktiv 66/403/EØF om handel med læggekartofler (98/111/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juni 1966 om handel med læggekartofler (1), senest ændret ved Kommissionens beslutning 97/90/EF (2), særlig artikel 15, stk. 2a, og

ud fra følgende betragtninger:

Med virkning fra bestemte datoer kan medlemsstaterne principielt ikke længere selv foretage konstateringen af ligestillingen af læggekartofler høstet i tredjelande med læggekartofler, som er høstet i Fællesskabet, og som opfylder kravene i nævnte direktiv;

da det arbejde, der skal gøre det muligt at etablere fællesskabsligestilling for alle berørte tredjelande, endnu ikke var tilendebragt, blev medlemsstaterne dog ved artikel 15, stk. 2a, i nævnte direktiv bemyndiget til at forlænge gyldigheden af de ligestillingsbeslutninger, som de allerede havde taget med hensyn til visse lande, der ikke er omfattet af fællesskabskonstateringerne, til den 31. marts 1997;

ovennævnte arbejde er endnu ikke tilendebragt;

bemyndigelsen kan kun forlænges i overensstemmelse med medlemsstaternes forpligtelser i henhold til de fælles plantesundhedsbestemmelser, der er fastsat i Rådets direktiv 77/93/EØF (3), senest ændret ved Kommissionens direktiv 97/14/EØF (4);

ved Kommissionens beslutning 98/92/EF (5) blev de undtagelser fra visse bestemmelser i direktiv 77/93/EØF, som visse medlemsstater har fastsat for læggekartofler med oprindelse i Canada, bemyndiget indtil den 31. marts 1998;

den bemyndigelse, medlemsstaterne har fået i henhold til artikel 15, stk. 2a, bør derfor forlænges tilsvarende;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 15, stk. 2a, i direktiv 66/403/EØF ændres datoen »31. marts 1997« til »31. marts 1998«.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. januar 1998.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2320/66.

(2) EFT L 27 af 30. 1. 1997, s. 49.

(3) EFT L 26 af 31. 1. 1977, s. 20.

(4) EFT L 87 af 2. 4. 1997, s. 17.

(5) EFT L 18 af 23. 1. 1998, s. 30.
KOMMISSIONENS BESLUTNING af 28. januar 1998 om ændring af beslutning 87/257/EØF om listen over virksomheder i Amerikas Forenede Stater, der er godkendt til indførsel af fersk kød til Fællesskabet (EØS-relevant tekst) (98/113/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 96/91/EF (2), særlig artikel 4, stk. 1, og artikel 18, stk. 1, og

ud fra følgende betragtninger:

Listen over virksomheder i USA, der er godkendt til indførsel af fersk kød til EF, blev oprindelig opstillet ved Kommissionens beslutning 87/257/EØF (3), senest ændret ved beslutning 97/572/EF (4); listen kan til enhver tid ændres på baggrund af resultaterne af EF's inspektioner i USA;

der føres forhandlinger med henblik på indgåelse af en aftale med USA om foranstaltninger til beskyttelse af folkesundheden og dyresundheden i forbindelse med handelen med husdyr og produkter af animalsk oprindelse;

denne situation, de allerede opnåede resultater og nødvendigheden af at undgå handelsfordrejninger gør det berettiget at udsætte den fastsatte frist for losning af visse former for fersk kød fra den 31. januar 1998 til den 31. juli 1998; fastsættelsen af denne dato foregriber hverken datoen for indgåelse af ovennævnte aftale eller aftalens indhold;

listen over virksomheder bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 87/257/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. januar 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 13 af 16. 1. 1997, s. 26.

(3) EFT L 121 af 9. 5. 1987, s. 46.

(4) EFT L 236 af 27. 8. 1997, s. 14.

BILAG

>TABELPOSITION>
RÅDETS AFGØRELSE af 20. januar 1998 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 6. september 1997 til 5. september 2000 (98/97/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde (1), særlig artikel 13,

under henvisning til forslag fra Kommissionen, og

ud fra følgende betragtninger:

Fællesskabet og Republikken Kap Verde har ført forhandlinger for at fastsætte de ændringer eller tilføjelser, der skal foretages i aftalen om fiskeri ud for Kap Verde ved udløbet af protokollens gyldighedsperiode;

som resultat af disse forhandlinger blev der den 10. juli 1997 paraferet en ny protokol;

i henhold til denne protokol har fiskerne fra Fællesskabet fiskerimuligheder i farvandene henhørende under Kap Verdes højhedsområde eller jurisdiktion i perioden 6. september 1997 til 5. september 2000;

for at undgå en afbrydelse af EF-fartøjernes fiskeri er det nødvendigt, at den pågældende protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken de gældende protokoller udløber; aftalen i form af brevveksling bør indgås med forbehold af en endelig afgørelse i henhold til traktatens artikel 43 -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, for perioden 6. september 1997 til 5. september 2000, godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

- notfartøjer til tunfiskeri, med fryseanlæg:

Frankrig: 19 fartøjer

Spanien: 18 fartøjer

- stangfiskerfartøjer til tunfiskeri:

Frankrig: 8 fartøjer

Spanien: 2 fartøjer

- langlinefartøjer med flydeline:

Spanien: 18 fartøjer

Portugal: 8 fartøjer

- langlinefartøjer med bundline:

Portugal: 3 fartøjer.

Hvis de i protokollen fastsatte fiskerimuligheder ikke opbruges som følge af licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 20. januar 1998.

På Rådets vegne

J. CUNNINGHAM

Formand

(1) EFT L 212 af 9. 8. 1990, s. 1.
RÅDETS AFGØRELSE af 20. januar 1998 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire, for perioden 1. juli 1997 til 30. juni 2000 (98/102/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire (1), særlig artikel 13,

under henvisning til forslag fra Kommissionen, og

ud fra følgende betragtninger:

Fællesskabet og Republikken Côte d'Ivoire har ført forhandlinger for at fastsætte de ændringer eller tilføjelser, der skal foretages i ovennævnte aftale ved udløbet af gyldigheden af den til aftalen knyttede protokol;

som resultat af disse forhandlinger blev der den 30. juni 1997 paraferet en ny protokol;

i henhold til denne protokol indrømmes fiskerne fra Fællesskabet fiskerimuligheder i farvandene henhørende under Côte d'Ivoires højhedsområde eller jurisdiktion i perioden 1. juli 1997 til 30. juni 2000;

for at undgå en afbrydelse af EF-fartøjernes fiskeri er det nødvendigt, at den pågældende protokol snarest muligt finder anvendelse; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken den gældende protokol udløber; aftalen bør godkendes med forbehold af en endelig afgørelse i henhold til traktatens artikel 43;

fiskerimulighedernes fordeling mellem medlemsstaterne bør fastlægges på grundlag af den traditionelle fordeling af fiskerimulighederne i forbindelse med fiskeriaftalen -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Côte d'Ivoire om fiskeri ud for Côte d'Ivoire for perioden 1. juli 1997 til 30. juni 2000, godkendes herved på Fællesskabets vegne.

Teksten til aftalen af knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

a) demersalt fiskeri:

Spanien: 3 frysetrawlere

b) tunfiskeri:

Frankrig: 25 fartøjer

Spanien: 30 fartøjer

Portugal: 5 fartøjer.

Hvis de i protokollen fastsatte fiskerimuligheder ikke opbruges som følge af licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 20. januar 1998.

På Rådets vegne

J. CUNNINGHAM

Formand

(1) EFT L 379 af 31. 12. 1990, s. 3.
KOMMISSIONENS BESLUTNING af 23. januar 1998 om ændring af beslutning 97/660/EF om vedtagelse af planen for tildeling til medlemsstaterne af midler, der kan afholdes over 1998-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (98/101/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), ændret ved forordning (EF) nr. 2535/95 (2), særlig artikel 6,

under henvisning til Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (3), senest ændret ved forordning (EF) nr. 267/96 (4), særlig artikel 7, stk. 1, første afsnit, og

ud fra følgende betragtninger:

Planen for tildeling til medlemsstaterne af midler, der kan afholdes over 1998-budgettet, blev vedtaget ved Kommissionens beslutning 97/660/EF (5); planen indeholder bestemmelser om de finansielle midler, der er afsat til gennemførelse af planen i hver medlemsstat, og om de mængder af hvert produkt, der kan udtages fra interventionslagrene for de finansielle midler; inden for rammerne af de finansielle midler, der er fastsat for 1998-budgettet, bør de mængder produkter, der kan udtages fra interventionslagrene, tilpasses for at tage hensyn til de mængder, som for tiden er til rådighed; de overførsler mellem medlemsstaterne, der er nødvendige for at anvende de pågældende produkter, bør desuden tillades på de betingelser, der er fastsat i artikel 7 i forordning (EØF) nr. 3149/92;

de i denne beslutning fastsatte foranstaltninger er i overensstemmelse med udtalelse fra de berørte forvaltningskomitéer -

VEDTAGET FØLGENDE BESLUTNING:

Artikel 1

Litra b) i bilaget til beslutning 97/660/EF affattes som angivet i bilag I til nærværende beslutning.

Artikel 2

De i bilag II anførte overførsler mellem medlemsstaterne tillades.

Artikel 3

Denne beslutning er rettet til medlemsstaterne.

Udfærdiget i Bruxelles, den 23. januar 1998.

På Kommissionens vegne

Franz FISCHLER

Medlem af Kommissionen

(1) EFT L 352 af 15. 12. 1987, s. 1.

(2) EFT L 260 af 31. 10. 1995, s. 3.

(3) EFT L 313 af 30. 10. 1992, s. 50.

(4) EFT L 36 af 14. 2. 1996, s. 2.

(5) EFT L 278 af 11. 10. 1997, s. 29.

BILAG I

Årlig uddelingsplan for regnskabsåret 1998

»b) Mængde af hver type produkt, der kan udtages fra interventionslagre til uddeling i hver medlemsstats inden for de i litra a) nævnte beløb:

>TABELPOSITION>

BILAG II

Overførsler mellem medlemsstaterne, der er tilladt i henhold til denne beslutning

>TABELPOSITION>
KOMMISSIONENS BESLUTNING af 13. februar 1998 om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum (EØS-relevant tekst) (98/148/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 2, og

ud fra følgende betragtninger:

Listen over tredjelande, hvorfra det er tilladt at indføre fiskerivarer til konsum, er fastsat ved Kommissionens beslutning 97/296/EF (3), senest ændret ved beslutning 97/877/EF (4);

der er ved Kommissionens beslutning 98/147/EF (5) fastsat særlige betingelser for import af fiskerivarer og akvakulturprodukter med oprindelse i Bangladesh; Bangladesh bør derfor tilføjes på listen over tredjelande, hvorfra det er tilladt at indføre fiskerivarer;

i artikel 3, stk. 4, litra b), i Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (6) er det fastsat, at toskallede bløddyr inden forarbejdning skal opfylde betingelserne i Rådets direktiv 91/492/EØF (7); listen over tredjelande, der opfylder betingelserne i Rådets direktiv 91/492/EØF gælder derfor også for indførsel af forarbejdede toskallede bløddyr, pighuder, sækdyr og havsnegle;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/296/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. februar 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 122 af 14. 5. 1997, s. 21.

(4) EFT L 356 af 31. 12. 1997, s. 62.

(5) Se side 13 i denne Tidende.

(6) EFT L 268 af 24. 9. 1991, s. 15.

(7) EFT L 268 af 24. 9. 1991, s. 1.

BILAG

Liste over tredjelande, hvorfra det er tilladt at indføre fiskerivarer, uanset under hvilken form, til konsum

I. Tredjelande, der er omfattet af en særlig beslutning i henhold til Rådets direktiv 91/493/EØF

Albanien

Argentina

Australien

Bangladesh

Brasilien

Canada

Chile

Colombia

Cote d'Ivoire

Ecuador

Færøerne

Gambia

Indien

Indonesien

Japan

Madagaskar

Malaysia

Mauretanien

Marokko

New Zealand

Peru

Filippinerne

Rusland

Senegal

Singapore

Sydafrika

Sydkorea

Taiwan

Thailand

Uruguay

II. Tredjelande, der opfylder betingelserne i artikel 2, stk. 2, i Rådets beslutning 95/408/EF

Belize

Kina

Costa Rica

Kroatien

Cuba

Falklandsøerne

Fiji

Grønland

Guatemala

Honduras

Maldiverne

Mexico

Namibia

Panama

Polen

Seychellerne

Slovenien

Surinam

Schweiz

Togo

Tunesien

Tyrkiet

USA

Venezuela

Vietnam